จอห์น รอเบิตส์ ประธานศาลสูงสุด เป็นผู้กล่าวนำคำสัตย์ปฏิญาณเข้ารับตำแหน่งของโจ ไบเดิน เมื่อวันที่ 20 มกราคม ค.ศ. 2021
**คำสัตย์ปฏิญาณเข้ารับตำแหน่งของประธานาธิบดีสหรัฐ** (อังกฤษ: oath of office of the President of the United States) เป็นคำสัตย์ปฏิญาณหรือคำยืนยันที่ประธานาธิบดีสหรัฐกล่าวไว้หลังจากรับตำแหน่งประธานาธิบดี แต่ยังไม่ปฏิบัติหน้าที่ใด ๆ ถ้อยคำของคำสัตย์ปฏิญาณระบุไว้ในหมวด 2 มาตรา 1 ข้อ 8 ของรัฐธรรมนูญสหรัฐ

หนึ่งในสองของข้อ *คำสัตย์ปฏิญาณหรือคำยืนยัน* ที่จริงแล้วเป็นเพียงการระบุคำที่ต้องพูด แต่หมวด 6 ข้อ 3 ต้องการให้บุคคลที่ระบุไว้ในนั้น "ผูกมัดโดยคำสัตย์ปฏิญาณหรือคำยืนยันเพื่อสนับสนุนรัฐธรรมนูญนี้" ในทางตรงกันข้าม คำสัตย์ปฏิญาณต้องการมากกว่าคำสาบานทั่วไปและความจงรักภักดี ข้อนี้ทำให้ประธานาธิบดีคนใหม่ต้องสาบานหรือยืนยันว่าเขา "จะพยายามอย่างสุดความสามารถเพื่อปกปักรักษา คุ้มครอง และปกป้องรัฐธรรมนูญสหรัฐ"

ข้อความ
-------

ก่อนที่จะเข้าสู่การรับตำแหน่ง เขาจะต้องทำตามคำสัตย์ปฏิญาณหรือคำยืนยันต่อไปนี้:

> —"ข้าพเจ้า (ชื่อ) ขอให้คำสาบาน (หรือยืนยัน) อย่างจริงจังว่า จะปฏิบัติหน้าที่ในตำแหน่งประธานาธิบดีสหรัฐอย่างซื่อสัตย์ และจะพยายามอย่างสุดความสามารถเพื่อปกปักรักษา คุ้มครอง และปกป้องรัฐธรรมนูญสหรัฐ [ขอพระเจ้าทรงโปรด]"
> 
>

การใช้คัมภีร์ไบเบิล
-------------------

ตามแบบแผนนั้น ประธานาธิบดียกมือขวาขึ้นแล้ววางมือซ้ายไว้บนคัมภีร์ไบเบิลหรือหนังสืออื่น ๆ ขณะกล่าวคำสัตย์ปฏิญาณเข้ารับตำแหน่ง ใน ค.ศ. 1789 จอร์จ วอชิงตันกล่าวคำสัตย์ปฏิญาณเข้ารับตำแหน่งกับแท่นบูชาพระคัมภีร์ที่ยืมมาจากเซนต์จอห์นลอดจ์เลขที่ 1ในนิวยอร์ก และเขาจูบพระคัมภีร์หลังจากนั้น ประธานาธิบดีต่อจากนั้นและรวมถึง แฮร์รี เอส. ทรูแมน ได้ปฏิบัติตามด้วย ดไวต์ ดี. ไอเซนฮาวร์ เป็นผู้สิ้นสุดประเพณีนี้ใน ค.ศ. 1953 เมื่อเขากล่าวคำอธิษฐานแทนที่จะจูบพระคัมภีร์

ธีโอดอร์ รูสเวลต์ ไม่ได้ใช้พระคัมภีร์ในการกล่าวคำสัตย์ปฏิญาณ เมื่อ ค.ศ. 1901 ทั้งจอห์น ควินซี แอดัมส์ และแฟรงกลิน เพียร์ซ สาบานด้วยหนังสือกฎหมายด้วยความตั้งใจที่จะสาบานต่อรัฐธรรมนูญ ลินดอน บี. จอห์นสัน สาบานด้วยตำราสวดมนต์ของโรมันคาทอลิกบนแอร์ฟอร์ซวัน แฮร์รี ทรูแมน, ดไวต์ ไอเซนฮาวร์ , ริชาร์ด นิกสัน, จอร์จ เอช. ดับเบิลยู. บุช, บารัก โอบามา และดอนัลด์ ทรัมป์ แต่ละคนสาบานด้วยพระคัมภีร์สองเล่ม

อ้างอิง
-------

1. ↑  Kesavan, Vasan. "Essays on Article II: Oath of Office". The Heritage Foundation. สืบค้นเมื่อ July 20, 2016.
2. ↑  "The Constitution of the United States of America: Analysis and Interpretation, Centennial Edition, Interim Edition: Analysis of Cases Decided by the Supreme Court of the United States to June 26, 2013" (PDF). Washington, DC: U.S. Government Printing Office. 2013. p. 13.
3. ↑   "St. John's Lodge No. 1, Ancient York Masons".
4. ↑  Joint Congressional Committee on Inauguration Ceremonies website: "Inauguration of President George Washington, 1789" เก็บถาวร 2009-01-20 ที่ เวย์แบ็กแมชชีน. Retrieved 2009-02-16.
5. ↑  McCullough, David (1992). *Truman*. New York: Simon and Schuster. pp. 347, 729. ISBN 0-671-86920-5. Harry Truman is a notable example, as he bent and kissed the Bible upon taking the oath for the first time, on April 12, 1945, as well as at his second inauguration.
6. ↑  "Inaugural fun facts". Toledo, OH: WTOL.com. คลังข้อมูลเก่าเก็บจากแหล่งเดิมเมื่อ 2011-05-16. สืบค้นเมื่อ 2010-08-07.
7. 1 2  "Bibles Used in Inaugural Ceremonies". คลังข้อมูลเก่าเก็บจากแหล่งเดิมเมื่อ September 25, 2015. สืบค้นเมื่อ March 24, 2015. `{{cite web}}`: ไม่รู้จักพารามิเตอร์ `|deadurl=` ถูกละเว้น แนะนำ (`|url-status=`) (help)
8. ↑  Wallner (2004), pp. 249–255.
9. ↑  Kennon, Donald (2005). "Presidential Inaugurations Past and Present". สืบค้นเมื่อ 2006-12-06. `{{cite web}}`: Cite ไม่รู้จักพารามิเตอร์ว่างเปล่า : `|coauthors=` (help)
10. ↑  Glass, Andrew J. (February 26, 1967). "Catholic Church Missal, Not Bible, Used by Johnson for Oath at Dallas" (PDF). *The Washington Post*. สืบค้นเมื่อ June 15, 2014.

แหล่งข้อมูลอื่น
---------------

* Forrest Church, Ph.D. "Did George Washington Say 'So Help Me God'?"
* วิดีโอ ที่ยูทูบ Video of inaugurations from Franklin D. Roosevelt – Barack H. Obama